ΑΠΌΦΑΣΗ ΤΟΥ ΣΥΜΒΟΥΛΊΟΥ της 25ης Μαΐου 2009 για το διορισμό μέλους της Ευρωπαϊκής Οικονομικής και Κοινωνικής Επιτροπής από το Βέλγιο (2009/419/ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259, τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 167, την απόφαση 2006/651/ΕΚ, Ευρατόμ (1), την υποψηφιότητα που πρότεινε η βελγική κυβέρνηση, τη γνώμη της Επιτροπής, Εκτιμώντας ότι μετά την παραίτηση της κ. Christine FAES έχει κενωθεί μια θέση μέλους στην Ευρωπαϊκή Οικονομική και Κοινωνική Επιτροπή, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Ronny LANNOO, Adviseur-generaal UNIZO διορίζεται μέλος της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, ήτοι έως τις 20 Σεπτεμβρίου 2010. Άρθρο 2 Η παρούσα απόφαση παράγει αποτελέσματα από την ημέρα της εκδόσεώς της. Βρυξέλλες, 25 Μαΐου 2009.

[Source: multi_eurlex | Tokens: 901]